**Kutyajó nap Szombathelyen**

Szombathely Megyei Jogú Város Önkormányzata a felelős állattartás jegyében az Állatok Világnapjához kapcsolódó

„**Kutyajó nap Szombathelyen” (2019. október 05.)**

rendezvény alkalmából rajzpályázatot hirdet óvodás és általános iskolai alsó tagozatos gyermekek számára

 **„Szeretem a kutyám”**

címmel.

**A pályázat részletei:**

a pályaművek szabadon választott technikával készülhetnek A/4-es méretben (rajz, festmény, vegyes technika) a rajzok hátoldalán kérjük nyomtatott betűkkel, jól olvashatóan feltüntetni „Szeretem a kutyám” feliratot, a gyermek nevét, életkorát és óvodás esetén az óvoda nevét, iskolás esetén az iskola nevét és osztályát.

A rajzokon kizárólag a pályaműhöz tartozó feliratok, magyarázatok szerepelhetnek, az alkotó neve itt nem kerülhet feltüntetésre!

A pályázathoz csatolni szükséges az adott pályaműhöz tartozó pályázati adatlapot.

*Felhívjuk a figyelmüket, hogy a 2018. május 25-én életbe lépett adatvédelmi szabályozás (GDPR) értelmében a pályázóknak a rajzok mellé szülő hozzájáruló nyilatkozatot is szükséges beküldeniük. A hozzájáruló nyilatkozat nélkül beküldött pályázatokat az elbírálásnál nem tudjuk figyelembe venni és nem áll módunkban bemutatni.*

Minden gyermek csak egy pályázati művel indulhat.

A rajzokat az alábbi címen lehet leadni:

**RAJZPÁLYÁZAT – „Szeretem a kutyám”**

**Szombathely Megyei Jogú Város Polgármesteri Hivatala (Városháza)**

**Általános Hatósági Iroda**

9700 Szombathely, Kossuth L. u. 1-3.

**Beküldési határidő: 2019. szeptember 25.**

A beküldött rajzokat, az alkotó nevének feltüntetésével 2019. szeptember 26. és október 31. között közzétesszük a Szombathelyi Kutyabarátok facebook oldalán <https://www.facebook.com/Szombathelyi-kutyabaratok>

A legszebb 10-10 alkotás készítői 2019. október 5-én 18.00 órakor a Történelmi Témaparkban megrendezésre kerülő „Kutyajó nap Szombathelyen” rendezvény keretében elismerésben részesülnek.

A beküldött pályázatok 2019. október 7-18. között a Városháza Ügyfélszolgálatán átvehetők.

További felvilágosítás és információ a 94/520-616 telefonszámon, valamint a nemeth.judit@szombathely.hu e-mail címen kérhető.

 **/: Dr. Puskás Tivadar :/**

 polgármester